Λόρενς Ρόμπερτς

Ο Λόρενς Ρόμπερτς (Lawrence Edward Roberts III, 20 Οκτωβρίου 1982) είναι Αμερικανός καλαθοσφαιριστής. 

Έχει ύψος 2.06 μ. και αγωνίζεται στη θέση του πάουερ φόργουορντ. Κύρια προσόντα του είναι το εκπληκτικό του άλμα και η μεγάλη του ταχύτητα.

Καριέρα 
Το 2005 αποφοίτησε από το κολλέγιο του Μισσισίπι με μέσο όρο 16,9 πόντους και 11 ριμπάουντ. Στη συνέχεια, επιλέχθηκε στο νούμερο 55 του ντραφτ από τους Σιάτλ Σούπερσονικς, με τους οποίους, όμως, δεν αγωνίστηκε ποτέ.

Η ομάδα με την οποία αγωνίστηκε για δύο χρόνια στο NBA ήταν οι Μέμφις Γκρίζιλς. Την πρώτη χρονιά είχε 1,5 πόντους και 1,5 ριμπάουντ κατά μέσο όρο σε 33 αγώνες. Τη δεύτερη χρονιά είχε μέσο όρο 5,2 πόντους και 4,8 ριμπάουντ σε 54 παιχνίδια, καθώς προς το τέλος της σεζόν έχασε κάποια παιχνίδια, αντιμετωπίζοντας πρόβλημα με τα γόνατά του.

Στις 12 Ιουλίου 2007 ο Ρόμπερτς υπέγραψε διετές συμβόλαιο με την ομάδα του Ολυμπιακού, ως αντικαταστάτης του Άντρια Ζίζιτς, ο οποίος αφέθηκε ελεύθερος. Ύστερα από 3 μήνες, και χωρίς να έχει αγωνιστεί ούτε σε ένα επίσημο παιχνίδι με τη φανέλα του Ολυμπιακού, ο παίκτης αποδεσμεύτηκε και στη θέση του αποκτήθηκε ο Μαρκ Τζάκσον.

Διακρίσεις 
Τη σεζόν 2003/04 ανακηρύχθηκε πολυτιμότερος παίκτης της νοτιοανατολικής περιφέρειας των ΗΠΑ.

Εξωτερικοί σύνδεσμοι 
  Πληροφορίες για τον Λόρενς Ρόμπερτς στο NBA.com

Αμερικανοί καλαθοσφαιριστές
Καλαθοσφαιριστές Μέμφις Γκρίζλις
Καλαθοσφαιριστές ΟΣΦΠ
Καλαθοσφαιριστές Ερυθρού Αστέρα Βελιγραδίου
Καλαθοσφαιριστές Παρτιζάν Βελιγραδίου
Καλαθοσφαιριστές Εφές Αναντόλου
Καλαθοσφαιριστές Λιέτουβος Ρίτας
Καλαθοσφαιριστές Μπάγερν Μονάχου
Καλαθοσφαιριστές Νταρουσάφακα
Καλαθοσφαιριστές Γκραβλίν
Καλαθοσφαιριστές Αρκάνσας ΡιμΡόκερς